Κατασκευή μικροφώνου ηχητικού πεδίου (soundfield) και μετρήσεις ηχητικού εντοπισμού.:
Creators: name: Γκάλιος, Κωνσταντίνος Θεοφάνη
Publisher: name: Aristotle University of Thessaloniki
Year: 2014
Subjects: Μικρόφωνο ηχητικού πεδίου
Κατασκευή
Ηλεκτρακουστικές μετρήσεις
Soundfield microphone
Construction
Electracoustic measurements

description: Το αντικείμενο της παρούσας μεταπτυχιακής διπλωματικής εργασίας είναι o σχεδιασμός και η κατασκευή ενός μικροφώνου ηχητικού πεδίου (soundfield). Αρχικά περιλαμβάνει τα απαραίτητα εισαγωγικά κεφάλαια που αναφέρονται στην στερεοφωνία και στην στερεοφωνική αντίληψη του ανθρώπου, στις στάθμες ήχου, στην κατευθυντικότητα μικροφώνων, στις στερεοφωνικές τεχνικές ηχογράφησης, στην υπάρχουσα κατάσταση που επικρατεί στον ήχο στα πλαίσια οπτικοακουστικών παραγωγών και στην θεωρία που βασίζονται τα μικρόφωνα ηχητικού πεδίου (soundfield). Στη συνέχεια παρουσιάζεται ο σχεδιασμός και η κατασκευή του μικροφωνικού συστήματος όπου περιλαμβάνονται η σχεδίαση του ηλεκτρονικού κυκλώματος (προενισχυτική μονάδα) και ο τρόπος κατασκευής του και η τοποθέτηση των μικροφωνικών καψών σε τετράεδρο σχηματισμό. Ακολουθεί η παρουσίαση των μετρήσεων που πραγματοποιήθηκαν που αφορούν κυρίως τα ποιοτικά χαρακτηριστικά του συστήματος. Τα δείγματα των μετρήσεων αυτών χρησιμοποιήθηκαν για το παράδειγμα μετατροπής των Α-format σημάτων σε Β-format. Eπιπρόσθετα στο τέλος του κεφαλαίου παρουσιάζονται παραδείγματα πολυκάναλης ηχογράφησης ομιλίας και ενός ακουστικού μουσικού οργάνου. Επίσης πραγματοποιήθηκε μια ηλεκτρονική δημοσίευση όλου του υλικού της εργασίας στη πλατφόρμα Wordpress (Kostasgalioswork.wordpress.com). Τέλος, παρατίθενται τα συμπεράσματα της εργασίας που αναφέρονται στην κατασκευή του μικροφωνικού συστήματος και στις μετρήσεις που πραγματοποιήθηκαν. Η μελέτη του τρόπου κατασκευής ενός μικροφώνου ηχητικού πεδίου (soundfield) είναι ο βασικός σκοπός της παρούσας διπλωματικής εργασίας. Τα χαμηλού κόστους ηλεκτρονικά στοιχεία που χρησιμοποιήθηκαν για την κατασκευή της κυκλωματικής διάταξης αποτελούν μια ιδιαιτερότητα σχετικά με το συγκριτικά ποιοτικό αποτέλεσμα της κατασκευής. Επίσης ο σωστός τρόπος της τοποθέτησης των μικροφωνικών καψών σε τετράεδρο σχηματισμό είναι η απαραίτητη προϋπόθεση για την ορθή λειτουργία του συστήματος. Οι ηχογραφήσεις που πραγματοποιήθηκαν αποτελούν μέρος της μελέτης αυτής όπου μας οδηγούν σε επιπλέον συμπεράσματα σχετικά με τις ακουστικές συνθήκες που πρέπει να γνωρίζουμε κατά την ηχογράφηση μιας πηγής με την χρήση μικροφώνου ηχητικού πεδίου.
description: The subject of the present thesis is the design and construction of a soundfield microphone. It starts with the essential introductory chapters which refer to stereophony and human stereo perception, audio levels, directivity of microphones, stereo recording techniques, the current situation within sound audiovisual productions and the soundfield microphones theory. The design and construction of the microphone system is presented afterwards, including the design of the electronic circuit (preamp stage) and its construction method as well as the placement of the microphone capsules in a tetrahedron formation. The presentation of the measurements carried out mainly on the qualitative characteristics of the system follows. Samples of these measurements were used for the example of the conversion of A-format signals into B-format. Additionally, at the end of the chapter there are examples of multichannel voice recording and an acoustic musical instrument. Moreover, an online publication took place presenting all material labor at platform wordpress (Kostasgalioswork.wordpress.com). Finally, the conclusions of the study, which are related to the construction of the microphone system and the measurements that were carried out, are presented . The study of the soundfield microphone's construction is the main objective of this thesis. The low cost electronic components, which were used for the construction of electronic circuit, are rather distinctive in comparison with the qualitative result. The prerequisite for the proper function of the system is to place correctly the microphone capsule in tetrahedron formation. The recordings are part of this study leading us to find additional conclusions about the acoustic conditions which should be known when we record a sound with a soundfield microphone.